als_Latn dik_Latn sag_Latn
Prishtinë, 2 dhjetor 2014 – Një monument shumë i veçantë arkeologjik është zbuluar sot (e martë) gjatë punimeve në Sheshin i Lidhjes, në Prizren.
Pas informacionit se punëtorët që janë të angazhuar në realizimin e projektit tek Sheshi i Lidhjes kanë hasur në një monument të vjetër është informuar edhe arkeologu Shafi Gashi, drejtor i Institutit Arkeologjik i Kosovës.
“Në këtë vend mund të zbulohen terma romake, të antikitetit, të shekullit të II-të ose të III-të të erës sonë”, tha Gashi.
Sipas tij, duke u bazuar në literaturën e mëhershme të xhamisë së vjetër dhe Shkollës së Priftërinjve, “ky vend, mund të na çojë në një kompleks të tërë të kësaj periudhe”, raporton Tv Prizreni.
“Në aspektin shkencor, ky objekt mund të konfirmoj se Prizreni është ndërtuar mbi një qytet të antikitetit të vonë”, ka thënë ai.
“Deri më tani nuk janë gjetur materiale të lëvizshme, por gjatë procedurave të mëtutjeshme, mund të hasim në to “, ka shtuar Gashi.
Gjatë punës së operatorit ekonomik, ky lokacion është dëmtuar pak, por sipas ekspertëve, të gjitha materialet e nxjerra do të vendosen në siç kanë qenë.
Nëse ky vend nxjerr gjurmët e qytetit të vjetër të Therandës, ai do të jetë një lokacion atraktiv për vizitorë.
Pak më i rezervuar në deklarata ka qenë Samir Hoxha, drejtor i Qendrës Rajonale të Trashëgimisë Kulturore. Ai ka thënë se tash për tash nuk mund të flitet me siguri për gjetjet në Sheshin e Lidhjes në Prizren.
Ditë më parë edhe pranë Ipeshkëvisë së Prizrenit janë zbuluar objekte arkeologjike që besohet se u takojnë shekujve I dhe II pas Krishtit.
B.S.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slk_Latn